Varis Vētra
Varis Vētra (dzimis 1955. gada 22. martā) ir latviešu aktieris, režisors, mūziķis un uzņēmējs. Mācījies Rīgas 50. vidusskolā, Rīgas 11. vidusskolā. 1977. gadā beidzis Dailes teātra 6. studiju dramatiskā teātra un kino aktiera specialitātē. 1984. gadā beidzis dramatiskā teātra režisora specialitāti. 2004. gadā RISEBA ieguvis uzņēmējdarbības maģistra grādu. Uzņēmējdarbībā nodarbojies ar kafijas tirdzniecību, piederējis uzņēmums "Kafijas nams". Skolas laikā bija grupas "Mazie brāļi" dalībnieks. Vēlāk bija pazīstams arī kā Dailes teātra aktieru grupas "Mūžīgais unisons" dalībnieks. Tagad brīvmākslinieks, dziesmu autors (albumi "Pārdodu vēju un zirgu vēl klāt" un "Viena mirkļa dēļ"), izdevis dzejoļu krājumu "Tu esi skaista visos niekos, sīkumos".